06/03/2015 | Administración LocalMunicipal
Porto do Son
Edito de notificación

Tentada por dúas veces a notificación persoal a Promoción, Gestión y Desarrollo Inmobiliario Promovere, S. L. do acordo da Xunta de Goberno Local do 22/12/2014 polo que se inicia o procedemento para a declaración de caducidade da licenza de obra maior 67/2006, de conformidade co previsto nos artigos 59.5 e 61 da Lei 30/1992, do 26 de novembro, reguladora do réxime xurídico das Administracións Públicas e do procedemento administrativo común, por medio do presente notifícase ao interesado a resolución citada: A Xunta de Goberno Local, por unanimidade dos seus asistentes, ADOPTA O SEGUINTE ACORDO: “A Xunta de Goberno Local, órgano competente para a resolución do expediente administrativo en virtude da delegación efectuada por resolución da Alcaldía- Presidencia nº 195 de data de 22/06/2011; así como en aplicación dos artigos 21 da Lei 7/1985, de 2 de abril, reguladora das bases do réxime local e artigo 197.3 da Lei 9/2002, de 30 de decembro, de ordenación urbanística e protección do medio rural de Galicia (LOUG). Visto o informe de data 10 de decembro de 2014 dos servizos técnicos municipais dando conta de que: - o 27/04/2006 a Xunta de Goberno Local concedeulle a PROMOCIÓN, GESTIÓN Y DESARROLLO INMOBILIARIO, PROMOVERE, S. L. licenza para a construción de oito vivendas unifamiliares no lugar da Tarela – Noal, sobre as parcelas coas referencias catastrais 0506805NH0300N0000ZY, 0506806NH0300N0000UY, 0506807NH0300N0000HY, 0506808NH0300N0000WY, 0506809NH0300N0000AY, 0506810NH0300N0000HY; - a eficacia da licenza indicada foi suspendida cautelarmente por Decreto da Alcaldía núm.67/2006, do 16 de outubro, levantándose a suspensión por acordo da Xunta de Goberno Local do 26/11/2006, logo de modificarse o proxecto da obra reducindo o número de vivendas a seis; - a Xunta de Goberno Local outorgoulle ao solicitante unha prórroga dun ano para o inicio das obras o 21/07/2008; - ao día da data non se iniciaron as obras, polo que se estaría a incorrer no suposto de caducidade regulado no art.197 LOUG. Visto que na licenza outorgada se establecía un prazo para o inicio das obras de seis meses e outro de tres anos para o seu remate, a contar ámbolos dous desde a data do outorgamento da licenza, non podendo interromperse as obras por tempo superior a seis meses, sen prexuízo do outorgamento de prórrogas. Considerando que o art.197.1 LOUG dispón que “no acto de outorgamento da licenza se determinarán os prazos de caducidade das licenzas de edificación por causa de demora no inicio e finalización das obras, así como por causa de interrupción das mesmas” e que no apdo.3 do mesmo precepto se indica que “a caducidade será declarada pola Administración municipal previo procedemento con audiencia do interesado”, e tendo en conta que transcorreron máis de oito anos sen que se iniciasen as obras. PRIMEIRO: Iniciar un procedemento administrativo para declarar a caducidade da licenza de obras outorgada pola Xunta de Goberno Local o 27/04/2006 a PROMOCIÓN, GESTIÓN Y DESARROLLO INMOBILIARIO, PROMOVERE, S. L., modificada por acordo da Xunta de Goberno Local do 26/11/2006 (expte.67/2006). SEGUNDO: Outorgar aos interesados trámite de audiencia por un prazo de quince días hábiles, contados a partir do día seguinte ao da recepción da notificación deste acordo, para que poida formular as alegacións e presentar os xustificantes que estime pertinentes ao seu dereito. TERCEIRO: Notificar a presente resolución ao interesado co réxime de recursos aplicables.” Contra este acordo, por ser de trámite e non incidir directamente sobre o fondo do asunto, non cabe recurso administrativo ningún. Porto do Son, 26 de febreiro de 2015. O Alcalde- Presidente, Asdo.: Jose Luis Oujo Pouso.